ปางอุ๋ง เขตอุทยานแห่งชาติถ้ำปลา-น้ำตกผาเสื่อ ผ่านการประเมินมาตรฐาน SHA Plus+พร้อมรับนักท่องเที่ยวทุกฤดูกาล
ปางอุ๋ง หรือโครงการพระราชดำริปางตอง 2 อยู่ในพื้นที่เขตอุทยานแห่งชาติถ้ำปลา-น้ำตกผาเสื่อ อำเภอเมือง จังหวัดแม่ฮ่องสอน เป็นหนึ่งในสถานที่ยอดฮิตของเหล่านักท่องเที่ยวสายธรรมชาติ เนื่องจากมีป่าสนขึ้นเรียงรายอยู่รอบๆ อ่างเก็บน้ำขนาดใหญ่บนยอดเขา เหนือระดับน้ำทะเล 1,200 เมตรบรรยากาศสงบเงียบโดยเฉพาะในช่วงหน้าหนาว ตอนเช้าๆ จะมีลมหนาวพัดมาพร้อมกับไอหมอกที่ลอยอยู่เหนือผืนน้ำ ประกอบกับความสวยงามของแสงแดดอุ่นๆ ที่สาดกระทบยอดเขาเป็นภาพที่สวยงามจนบรรยายด้วยคำพูดไม่ได้ นอกจากนี้ ยังมีต้นไม้ ดอกไม้เมืองหนาว อาทิ ดอกนางพญาเสือโคร่ง ดอกฮอลลี่ฮ็อค ป่าสนและต้นส้มสเปนให้ได้ชื่นชมเขตอุทยานแห่งชาติถ้ำปลา-น้ำตกผาเสื่อ ผ่านการประเมินมาตรฐาน SHA Plus+ ซึ่งเป็นความปลอดภัยด้านสุขอนามัย นักท่องเที่ยวต้องผ่านการตรวจคัดกรองและลงทะเบียนผ่านแอปพลิเคชันไทยชนะ ส่วนผู้ที่ต้องการพักค้างก็ต้องดำเนินการจองผ่านสำนักอุทยานแห่งชาติปางอุ๋ง เที่ยวได้ตลอดทั้งปีเลย เพราะอากาศเย็นสบายทุกฤดูกาล